

**Előterjesztés**

**Eger város átfogó parkolási koncepciójának kidolgozására és a 15/2024. (I.25.) számú közgyűlési határozat módosítására**

**Tisztelt Közgyűlés!**

Eger Megyei Jogú Város Önkormányzatának Közgyűlése 2024. januári ülésén tárgyalta a jelenlegi városi parkolási rendszer felülvizsgálatának szükségességét, egy parkolási koncepció kidolgozását.

A Közgyűlés határozatában a fejlesztési javaslatokat és a cselekvési tervet tartalmazó koncepció készítésének határidejét 2024. december 31. napjában határozta meg. A Polgármesteri Hivatal szakirodái és az EVAT Zrt. együttműködésével megkezdődtek az egyeztetések, egy új parkolási koncepció kidolgozásáról. Ahhoz, hogy az anyag teljes körű legyen - továbbá az EVAT Zrt. új vezetésének szakmai együttműködésére alapozottan a 2024. októberében felállt új városvezetés iránymutatásainak, elképzeléseinek és Eger lakossága felé tett vállalásának megfelelő – legyen az eredeti határozatban meghatározott határidőt módosítani szükséges.

Kérem a Tisztelt Közgyűlést, hogy támogassa a 15/2024 (I.25.) számú közgyűlési határozat módosítását akként, hogy az Eger város átfogó parkolási koncepciója c. dokumentum legkésőbb 2025. április 30. napjáig kerüljön a Közgyűlés elé véleményezésre, hogy azt követően – a Közgyűlés által a véleményezés során szabott határidőn belül – annak társadalmasítása is megtörténhessen.

Eger, 2024. november 11.

**Vágner Ákos**

polgármester

**Határozati javaslat:**

**Eger Megyei Jogú Város Önkormányzatának Közgyűlése a 15/2024. (I. 25.) számú határozatát módosítva**

felkéri a polgármestert, hogy a Polgármesteri Hivatal szakirodáinak és az EVAT Zrt.-nek a bevonásával javaslatot és cselekvési tervet készítsen a városi parkolási rendszer átalakítása érdekében és az Eger város átfogó parkolási koncepciója c. dokumentumot legkésőbb 2025. április 30. napjáig terjessze véleményezésre a Közgyűlés elé, hogy a véleményezést követően – a Közgyűlés által a véleményezés során szabott határidőn belül – annak társadalmasítása is megtörténhessen.

**Felelős:**

Vágner Ákos polgármester és

Dr. Barta Viktor jegyző megbízásából:

Lovász Imre Városüzemeltetési Iroda vezetője

Kacsó János Főépítész

Vincze Adrienn Gazdasági Iroda vezetője

Dr. Nagy-Holló Eszter Jogi és Hatósági Iroda vezetője

Dr. Bánhidy Péter EVAT Zrt. vezérigazgatója

**Határidő:** Eger város átfogó parkolási koncepciója c. dokumentum véleményezés céljából történő Közgyűlés elé terjesztésére legkésőbb 2025.április 30.